Nr. 35.282/18.08.2025

**REFERAT DE APROBARE**

**la proiectul de hotărâre privind** **aprobarea Acordului de parteneriat între Județul Cluj și Asociația Via Mariae-Filiala Cluj, în vederea promovării traseului Via Mariae în județul Cluj**

|  |
| --- |
| **Secțiunea 1 - Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Codul administrativ reglementează posibilitate pentru consiliile județene de a încheia acte juridice cu persoane juridice în vederea finanţării şi realizării în comun a unor acţiuni, lucrări, servicii sau proiecte de interes public judeţean (art. 173 alin. (1) lit. e) și alin. (7) lit. a)).  Asociația Via Mariae-Filiala Cluj, este înregistrată Registrul Național ONG și are ca scop reînfiinţarea şi dezvoltarea rutelor culturale şi de pelerinaj către Şumuleu Ciuc cu o tradiţie de 450 de ani, conectarea sa cu alte sanctuare mariane naţionale, internaţionale, respectiv cele din Mariazell - Austria, Czestochawa - Polonia, Medugorje – Bosnia.  Asociația Via Mariae-Filiala Cluj, a depus o solicitare în vederea stabilirii unui parteneriat instituțional cu scopul dezvoltării și menținerii durabile a traseului de pelerinaj Via Mariae pe teritoriul județului Cluj.  Via Mariae sau „Calea Mariei” este o rețea de trasee de pelerinaj și drumeție care leagă sanctuarele dedicate Fecioarei Maria din Europa Centrală.  Inițiativa a fost lansată în 2007, având ca puncte de plecare Mariazell (Austria) și Șumuleu Ciuc (România). Traseul are o lungime de aproximativ 1400 de kilometri și traversează șapte țări: Austria, Ungaria, Slovacia, Polonia, Croația, Bosnia și Herțegovina și România.  Ideea care stă la baza acestuia este cinstirea Sfintei Maria de către popoarele din Europa Centrală, unind locurile mariane și valorile istorice, culturale aflate de-a lungul său.  Este o rețea de trasee turistice și de pelerinaj, care sistematizează valorile religioase din această regiune, un drum al reconcilierii, al spiritualității și al unității între popoare și confesiuni religioase.  Pe direcția vest-est, Via Mariae face legătura între Mariazell (Austria), Bratislava, Budapesta, Máriapócs (Ungaria), Nicula, Șumuleu Ciuc, Neamț, Cacica și Putna (România). Pe direcția nord-sud, face legătura între Czestochowa (Polonia), Esztergom, Budapesta (Ungaria) și Medjugorje (Bosnia).  Via Mariae trasează o cruce simbolică pe harta Europei Centrale, cu două axe principale:   * Est–Vest (M01): Mariazell (Austria) – Budapesta – Máriapócs – Cluj-Napoca – Târgu Mureș – Șumuleu Ciuc (România) * Nord–Sud (M02): Częstochowa (Polonia) – Esztergom – Budapesta – Medjugorje (Bosnia și Herțegovina)   Pe lângă acestea, există și rute secundare (M03, M05, M12, M28 etc.), fiecare cu marcaje colorate distincte.  România este traversată de mai multe rute importante:   * **M01**: Mariazell – Cluj-Napoca – Târgu Mureș – Șumuleu Ciuc * **M05**: Sărățeni – Inlăceni – Dealu – Vlăhița – Șumuleu Ciuc (99,5 km în 4-5 zile) * **M12**: Brașov – Sfântu Gheorghe – Toplița – Vatra Dornei * **M28**: Coșnea – Târgu Secuiesc – Sfântu Gheorghe * **M29**: Micloșoara – Baraolt – Sântimbru Băi – Miercurea Ciuc   În România, Via Mariae pornește din Carei, aflat la granița Româno-Ungară, traversează județele Satu Mare, Sălaj, Cluj, Mureș, Harghita, Covasna, Brașov, Bacău, Neamț, Suceava ajungând până la Putna, aproape de granița cu Ucraina.  Principalele obiective ale sale sunt sanctuarele mariane de la Nicula (jud. Cluj), Șumuleu Ciuc (jud. Harghita), Mănăstirea Neamț (jud. Neamț), Cacica și Putna (jud. Suceava).  În fiecare localitate prin care trece există cel puțin un obiectiv turistic, cultural sau natural. Via Mariae, cea mai recentă rută de pelerinaj din România, se dorește a fi un traseu turistic ce poate fi abordat de toate segmentele de vârstă, indiferent de condiția fizică. |
| * 1. **Cerinţe care reclamă oportunitatea actului administrativ:** |
| Județul Cluj se remarcă prin diversitatea și frumusețea peisajelor naturale, a tradițiilor culturale și a valorilor patrimoniale. Ruta Via Mariae, ce traversează această zonă, reprezintă nu doar o cale de pelerinaj, ci și o oportunitate de a promova turismul cultural și religios, având un impact pozitiv asupra economiei locale și asupra dezvoltării comunităților.  Asociația Via Mariae-Filiala Cluj și Consiliul Județean Cluj împărtășesc valori și obiective comune în ceea ce privește promovarea și dezvoltarea turismului. Colaborarea dintre cele două entități va avea ca scop principal:   * promovarea rutei Via Mariae ca o destinație turistică de interes regional și național * creșterea vizibilității și atractivității turismului - pelerinaj în Județul Cluj * dezvoltarea unor evenimente cultural-religioase pe parcursul rutei pentru a atrage turiști și pelerini.   În cadrul parteneriatului promovarea rutei Via Mariae, în Județul Cluj, se realizează prin:   * îmbunătățirea infrastructurii turistice și promovarea activităților culturale * creșterea vizibilității rutei ca destinație turistică de pelerinaj * stimularea dezvoltării economice locale prin atragerea de turiști. |
| 1. **Schimbări preconizate:** |
| Colaborarea dintre Județul Cluj și Asociația Via Mariae-Filiala Cluj va aduce multiple beneficii, printre care:   * acces la resurse și expertiză din partea Asociației pentru implementarea proiectelor de promovare; * consolidarea brandului de turism al Județului Cluj prin diversificarea ofertelor și atragerea unui număr mai mare de vizitatori.   În baza acordului, se pot desfășura o serie de activități, printre care:   * campanii de marketing și promovare a rutei Via Mariae, atât în țară, cât și în străinătate; * organizarea de trasee ghidate, evenimente culturale și pelerinaje pe ruta respectivă; * colaborarea cu alte instituții instituții de învățământ și organizații nonguvernamentale pentru derularea de proiecte educaționale legate de istoria și cultura rutelor de pelerinaj.   Încheierea unui parteneriat între Județul Cluj și Asociația Via Mariae reprezintă o oportunitate pentru dezvoltarea turismului în zonele traversate, contribuind la valorificarea patrimoniului cultural și religios al Județului Cluj. Aceast parteneriat se aliniază cu prevederile Codului administrativ, care încurajează colaborarea dintre autoritățile locale și persoanele juridice în scopul realizării de proiecte de interes public. Promovarea rutei Via Mariae va conduce la creșterea atracției turistice a județului Cluj și la îmbunătățirea calității vieții locuitorilor săi.  Obiectivele Parteneriatului:   * promovarea turismului: mecanisme pentru a atrage vizitatori pe ruta Via Mariae, * dezvoltarea infrastructurii: îmbunătățirea semnalizării și a facilităților dedicatelor pelerinilor și turiștilor; * organizarea de evenimente: planificarea și desfășurarea de evenimente pentru promovarea culturii locale și a spiritualității (de exemplu, festivaluri de muzică, pelerinaje, expoziții etc.).   Pentru implementarea acordului de Parteneriat se vor organiz întâlniri periodice pentru a evalua progresul și a ajusta acțiunile și activitățile, dacă este necesar. |
| **Secțiunea a 2-a - Impactul socio-economic:** |
| Parteneriatul între Județul Cluj și Asociația Via Mariae, are impact în mai multe domenii de activitate, având potențialul nu doar de a dezvolta turismul, ci și de a aduce beneficii durabile comunităților locale și economiei județului:   1. contribuie la dezvoltarea turismului prin:  * creșterea numărului de turiști: promovarea rutei Via Mariae poate atrage atât turiști locali, cât și internaționali, ceea ce va conduce la o creștere a veniturilor din turism, * diversificarea ofertei turistice: traseul va completa oferta turistică existentă din județ, contribuind la atragerea unei game mai largi de vizitatori  1. crearea de locuri de muncă:  * oportunități de angajare: dezvoltarea infrastructurii turistice și organizarea de evenimente pot genera locuri de muncă temporare și permanente în domeniul turismului, ospitalității, ghidajului turistic și organizațiilor culturale, * sprijin pentru întreprinderile locale: mici afaceri, cum ar fi restaurante, pensiuni și ateliere meșteșugărești, pot beneficia de pe urma creșterii numărului de vizitatori  1. sprijin pentru comunitățile locale:  * implicarea comunității: proiectele și evenimentele derulate pot încuraja implicarea comunității, consolidând coeziunea socială și promovând valorile culturale locale, * valorizarea patrimoniului local: promovarea rutei va atrage atenția asupra valorilor culturale și istorice ale zonei, sprijinind conservarea și promovarea acestora.  1. îmbunătățirea infrastructurii:  * investiții în infrastructură: în cadrul parteneriatului, pot fi realizate investiții pentru, amenajarea traseelor și crearea de facilități pentru turiști, ceea ce va beneficia nu doar turiștii, ci și localnicii, * accesibilitate crescută: o infrastructură îmbunătățită va facilita accesul atât pentru turiști, cât și pentru locuitori, contribuind la dezvoltarea economică.  1. stimularea economiei locale:  * creșterea consumului local: creșterea fluxului de turiști va stimula economia locală, datorită cheltuielilor efectuate de aceștia în comunitate (cumpărături, mese, cazare), * susținerea inițiativelor locale: asociațiile și organizațiile locale pot beneficia de resurse, finanțare și colaborări care vor sprijini dezvoltarea durabilă a zonelor prin proiecte specifice.  1. promovarea sănătății:  * activități în aer liber: traseul Via Mariae poate promova stiluri de viață active și sănătoase, încurajând plimbările, drumețiile și alte activități în natură, * beneficiile spirituale și culturale: Pelerinajele și activitățile culturale pot îmbunătăți bunăstarea mentală și spirituală a participanților, promovând un sentiment de apartenență și conexiune cu tradițiile locale.  1. creșterea conștientizării culturale și religioase:  * educație culturală: parteneriatul va facilita activități educaționale care să promoveze cultura, religia și istoria zonei, contribuind la o mai bună înțelegere și apreciere a patrimoniului comun**.** |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Nu este cazul |
| **Secțiunea a 6-a - Anexe la referatul de aprobare:** |
| * Adresa Asociației Via Mariae-Filiala Cluj și anexe la adreaă |

**INIȚIATOR,**

**VICEPREȘEDINTE**

Vákár István-Valentin

**PROIECT DE H O T Ă R Â R E**

**privind aprobarea Acordului de parteneriat între Județul Cluj și Asociația Via Mariae-Filiala Cluj, în vederea promovării traseului Via Mariae în județul Cluj**

Consiliul Județean Cluj întrunit în ședință ordinară;

Având în vedere Proiectul de hotărâre înregistrat cu nr. ......... din …........... privind încheierea Acordului de parteneriat între Județul Cluj și Asociația Via Mariae-Filiala Cluj, în vederea promovării traseului Via Mariae în județul Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 25442 din 11.06.2025, de Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 25702/13.06.2025 şi Avizul cu nr…….............. din …………............... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de Hotărârea Consiliului Județean Cluj nr. 11/2025 privind aprobarea Planului de amenajare a teritoriului județean – Județul Cluj

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173, alin. (1) lit. d) și e), alin. (5), lit. e), i), j), n) și o) și alin. (7) lit. a) și c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 20 din Ordonanța de Urgență a Guvernului nr. 58/1998 privind organizarea şi desfăşurarea activităţii de turism în România, cu modificările și completările ulterioare;
* Hotărârii Guvernului nr.1193/2024 privind aprobarea Strategiei naţionale pentru dezvoltarea turismului pentru perioada 2025-2035;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

**h o t ă r ă ș t e:**

**Art. 1.** Se aprobă încheierea Acordului de parteneriat între Județul Cluj și Asociația Asociația Via Mariae-Filiala Cluj, cuprins în **Anexa** care face parte integrantă din prezenta hotărâre.

**Art. 2.** Se mandatează Președintele Consiliului Județean Cluj – domnul Alin Tișe, ca în numele și pentru Județul Cluj să semneze Acordul de parteneriat prevăzut la articolul 1.

**Art. 3**. Cu punerea în aplicare a prevederilor prezentei hotărâri se încredințează președintele Consiliului Județean Cluj, prin Direcția Administrație și Relații Publice și vicepreședintele Consiliului Județean Cluj Vákár István-Valentin.

**Art. 4.** Prezenta hotărâre se comunică Asociației Via Mariae-Filiala Cluj, domnului Vákár István-Valentin, Direcției Administrație și Relații Publice, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona GACI**

**Nr…….... ...........din …….............. 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au vota*

**INIȚIATOR,**

**VICEPREȘEDINTE**

Vákár István-Valentin

**Anexa**

**La Hotărârea nr. ....../2025**

**JUDEȚUL CLUJ ASOCIAȚIA VIA MARIAE-FILIALA CLUJ**

Nr. înreg. \_\_\_\_\_\_\_\_\_\_\_\_\_ Nr. înreg. \_\_\_\_\_\_\_\_\_\_\_\_\_

**ACORD DE PARTENERIAT**

**Art. 1 PĂRȚILE:**

1. **JUDEȚUL CLUJ** cu sediul în municipiul Cluj-Napoca, Calea Dorobanților nr. 106, județul Cluj, telefon 0372 640 000, fax 0372 640 070, cod fiscal 4288110, reprezentat legal prin Președintele Consiliului Județean Cluj - domnul Alin Tișe, denumit în continuare Județul Cluj;
2. **ASOCIAȚIA VIA MARIAE-FILIALA CLUJ**, cu sediul în Municipiul Cluj-Napoca, str. Cocorilor nr. 18, poștal ... Cod fiscal: ...., cont bancar ..., telefon ..., e-mail .... reprezentată prin **.....**, denumit în continuare "Asociație".

**Art. 2 OBIECTUL ACORDULUI**

* 1. Obiectul prezentului acord îl constituie colaborarea în vederea scopul dezvoltării și menținerii durabile a traseului de pelerinaj Via Mariae pe teritoriul județului Cluj.

**Art. 3 DURATA ACORDULUI DE PARTENERIAT**

**2.1.** Prezentul acord intră în vigoare la data semnării de către ultima parte și este încheiat pe perioadă de 5 (cinci) ani, cu posibilitatea prelungirii acestuia.

**Art. 4 OBIECTIVELE GENERALE ALE PROIECTULUI**

* 1. promovarea rutei Via Mariae și creșterea vizibilității rutei ca destinație turistică de pelerinaj și ca o destinație turistică de interes regional și național
  2. creșterea vizibilității și atractivității turismului - pelerinaj în Județul Cluj și a unităților administrativ-teritoriale vizate de traseu
  3. dezvoltarea unor evenimente cultural-religioase pe parcursul rutei pentru a atrage turiști și pelerini
  4. îmbunătățirea infrastructurii turistice și promovarea activităților culturale
  5. promovarea unui stil de viață activ
  6. susținerea economiei locale prin generarea unor fluxuri de vizitatori pasionați de activități în natură.

**Art. 5 DREPTURILE ȘI OBLIGAȚIILE ASOCIAȚIEI VIA MARIAE-FILIALA CLUJ**

1. sa sprijine prin propria activitate și contributie, actiunile concrete de semnalizare a traseului propus;
2. sa participe la actiuni de promovare a traseului de pelerinaj (ex. lansarea rutei de pelerinaj, promovarea rutei în cadrul targurilor de turism, etc)
3. se angajează să respecte prevederile legale în materie, planurile județene și locale de urbanism, precum și reglementările privind protecția mediului,
4. se obligă să amenajeze traseul într-un mod cât mai puțin invaziv, protejând patrimoniul natural și cultural,

**ART. 6 DREPTURILE ȘI OBLIGAȚIILE JUDEȚULUI CLUJ**

1. să sprijine dezvoltarea rutei de pelerinaj Via Mariae - Judetul Cluj
2. să sprijine prin propria activitate distribuirea materialelor de promovare a traseului de pelerinaj în locatiile ce vor fi stabilite pe traseu, prin punctele/centrele de informare turistica, în mediul online: site-uri, pagini de facebook, aplicatii mobile, etc.
3. va oferi suport administrativ și consultativ pentru facilitarea dialogului între asociație și unitățile administrativ-teritoriale vizate de traseu
4. va asigura sprijinul necesar pentru amenajarea traseului în conformitate cu prevederile legale în materie, planurile județene și locale de urbanism, precum și reglementările privind protecția mediului
5. va putea aloca resurse financiare, pentru inițierea de actiuni de promovare a traseului conform prevederilor legale, în funcție de disponibilități bugetare și oportunități de finanțare, neavând obligații financiare în cadrul prezentului acord

**ART. 7 ÎNCETAREA ACORDULUI DE PARTENERIAT**

**7.1.** Prezentul Acord de Parteneriat încetează:

1. la expirarea perioadei prevăzute la art. 2.1;
2. înainte de termen, prin acordul părţilor;
3. în caz de forță majoră.

**Art. 8. DISPOZIȚII FINALE**

**8.1.** Eventualele neînțelegeri ivite pe parcursul derulării prezentului acord vor fi soluționate pe cale amiabilă, prin înțelegere directă.

**8.2.** Orice modificare a prezentului acord va fi efectuată prin act adițional semnat de ambele părți.

**8.3.** Prezentul acord general de parteneriat s-a încheiat în 2 exemplare, semnate de către reprezentantul legal al fiecărei părţi.

|  |  |
| --- | --- |
| **CONSILIUL JUDEȚEAN CLUJ**  **PREȘEDINTE**  **ALIN TIȘE** | **ASOCIAȚIA VIA MARIAE-FILIALA CLUJ**  **PREȘEDINTE**  **.......** |
|  |  |

**INIȚIATOR,**

**VICEPREȘEDINTE**

Vákár István-Valentin

Nr. 35.425/18.08.2025

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | încheierea Acordului de parteneriat între Județul Cluj și Asociația Via Mariae-Filiala Cluj, în vederea promovării traseului Via Mariae în județul Cluj |
| **Compartiment de resort:** | Direcția Administrație și Relații Publice- Serviciul Relații Publice |
| **Secțiunea 1 – Documentare și analiză:** | |
| Pentru acest proiect de hotărâre sunt incidente următoarele acte normative:   * Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; * Ordonanța de Urgență a Guvernului nr. 58/1998 privind organizarea şi desfăşurarea activităţii de turism în România, cu modificările și completările ulterioare; * Hotărârea Guvernului nr.1193/2024 privind aprobarea Strategiei naţionale pentru dezvoltarea turismului pentru perioada 2025-2035   Proiectul de hotărâre asigură implementarea Planului de amenajare a teritoriului județean – Județul Cluj, aprobat prin Hotărârea Consiliului Județean Cluj nr. 11/2025. | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | |
| Consiliul Județean, în exercitarea atribuţiilor sale, hotărăşte, potrivit art. 173 alin (7) lit.a), cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanţării şi realizării în comun a unor acţiuni, lucrări, servicii sau proiecte de interes public judeţean.  Conform art. 20 alin. (1) din OUG nr. 58/1998, cu modificările și completările ulterioare, consiliile judeţene au următoarele atribuţii în domeniul turismului:   1. inventarierea principalelor resurse turistice; 2. administrarea registrelor locale ale patrimoniului turistic; 3. elaborarea de propuneri de dezvoltare a turismului, care stau la baza Programului anual de dezvoltare a produselor turistice; 4. participarea la omologarea traseelor turistice şi a pârtiilor de schi; 5. contribuirea la creşterea calităţii produselor turistice; 6. urmărirea activităţii turistice, în aşa fel încât operatorii economici cu activitate în domeniul turismului să aibă acces la resursele turistice, cu respectarea normelor de punere în valoare şi protecţie a acestora; 7. organizarea de centre naţionale sau locale de informare şi promovare turistică în localităţile turistice; 8. hotărăşte pentru unitatea administrativ-teritorială respectivă asocierea în scopul înfiinţării organizaţiilor de management al destinaţiei la nivel local, cu obligaţia de a-şi asigura o reprezentativitate de minimum 35% în cazul în care virează minimum 70% din taxele speciale pentru promovare turistică colectate la nivel de destinaţie sau o reprezentativitate proporţională cu suma virată, până la maximum 50% în cazul în care virează 100% din taxele speciale pentru promovare turistică colectate la nivel de destinaţie; 9. să asigure sursele de finanţare necesare îndeplinirii atribuţiilor, obiectivelor şi funcţionării organizaţiei de management al destinaţiei din care face parte, din taxele speciale destinate promovării turistice, stabilite şi plătite conform art. 484 din Legea nr. 227/2015, cu modificările şi completările ulterioare, până la data de 31 decembrie aferente anului precedent, cel puţin la nivelul de 70% al acestora, precum şi/sau din alte sume alocate în buget în scopul promovării şi dezvoltării turismului. Sumele colectate din această taxă vor fi virate lunar în contul bancar al organizaţiei de management al destinaţiei de către primării până la data de 10 a lunii în curs pentru sumele încasate în luna precedentă.   Ruta Via Mariae traversează județul Cluj și include obiective de patrimoniu și spiritualitate de importanță majoră, precum:   * Mănăstirea Nicula – loc de pelerinaj național * trasee turistice și culturale în zonele rurale și montane * promovarea turismului ecumenic, cultural și durabil.   Acestea contribuie la:   * dezvoltarea turismului județean * valorificarea patrimoniului cultural și natural * creșterea vizibilității internaționale a județului Cluj * stimularea economiei locale prin activități conexe (cazare, gastronomie, meșteșuguri). | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului). | |
| Nu este cazul | |
| **Secțiunea a 4-a - Concluzii/propuneri: 4** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele de necesitate și oportunitate a actului administrativ | |

|  |  |  |  |
| --- | --- | --- | --- |
|  | ***Prenume și nume*** | ***Data*** | ***Semnătura*** |
| Avizat: Director executiv | Ligia Cîineanu |  |  |
| Elaborat: Consilier | Ovidiu Raț |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Administrație și Relații Publice | 14.08.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Bianca Costin |  | | Avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |